stanford-oval/wikipedia huggingface dataset:
Isis (yhtye)
Diskografia > Livealbumit

Live.01 (2004)
Live.02 (2004)
Live.03 (2005)
Live.04 (2006)
Live V (2009)
Live VI (2012)
Live VII (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset sivut (englanniksi)
Isis Myspacessa (englanniksi)
Isis Last.fm:ssä (englanniksi)
Vermontin kuvernööri

| Vermontin kuvernööri |
| --- | --- |
 
 
 Nykyinen Phil Scott 5. tammikuuta 2017 lähtien
Virka-asunto:  The Pavilion (työtoimisto)
Kauden pituus:  2 vuotta, kausia ei rajoitettu
Perustettu:  13. maaliskuuta 1778
Ensimmäinen:  Thomas Chittenden
Palkka:  184 100 $ (vuodessa)
Kotisivut:  https://governor.vermont.gov
Vermontin kuvernööri (engl. Governor of Vermont) on Vermontin hallinnon päämies ja Vermontin asevoimien ylipäällikkö. Kuvernöörillä on velvollisuus valvoa ja toimeenpanna osavaltion lakeja ja valta vahvistaa uudet lait. Lisäksi kuvernöörillä on veto-oikeus Vermontin uusiin lakiesityksiin, joka voidaan kumota parlamentin ylä- ja alahuoneen kahden kolmasosan enemmistöllä. Kuvernööri valitaan kahden vuoden välein äänestyksellä. Vermontin kuvernöörin työtoimisto sijaitsee osavaltion pääkaupungissa Montpelierissä.
Vermontin ensimmäinen kuvernööri oli Thomas Chittenden, joka aloitti työssään 13. maaliskuuta 1778 Vermontin tasavallan kuvernöörinä. Alle 13 vuoden päästä tästä Vermontista tuli osavaltio.
Vaatimukset

Kuvernööriehdokkaan tulee olla asunut Vermontissa vähintään neljä vuotta vaalipäivään mennessä ja hänen tulee olla vähintään 18-vuotias. Kuvernööriehdokkaalla ei voi olla muuta lainsäädännöllistä tai perustuslaillista virkaa. Hänellä ei saa olla myöskään liittovaltion virkaa, poissulkien armeijan virat. Kuvernööriä ei voida myöskään nimittää mihinkään muuhun Vermontin osavaltion nimittämään virkaan.
Václav Karabáček

| Václav Karabáček> Henkilötiedot |
| --- | --- |
Syntynyt: 2. toukokuuta 1996 (ikä 28) Praha, Tšekki
Kansalaisuus:   Tšekki
Jääkiekkoilija
Pelipaikka:  laitahyökkääjä
Maila:  oikea
Pituus:  183 cm
Paino:  90 kg
Seura
Seura:  LHK Jestřábi Prostějov
Sarja:  Chance Liga
Pelinumero:  8
Pelaajaura
Pääsarjaura:  2016–
Aik. seurat:  Gatineau Olympiques (QMJHL) Baie-Comeau Drakkar (QMJHL) Moncton Wildcats (QMJHL) Rochester Americans (AHL) Elmira Jackals (ECHL) Cincinnati Cyclones (ECHL) HC Kometa Brno (ČEL) HK Hradec Králové (ČEL) HC České Budějovice (ČEL) HC Dukla Jihlava (Chance Liga) Västerviks IK (Allsvenskan)
NHL-varaus:  49. varaus, 2014 Buffalo Sabres
KHL-varaus:  36. varaus, 2013 KHL Medveščak Zagreb
Václav Karabáček (s. 2. toukokuuta 1996) on tšekkiläinen jääkiekkoilija, joka pelaa Tšekin toiseksi korkeimmalla sarjatasolla Chance Liga-joukkue LHK Jestřábi Prostějovissa. Hän on Buffalo Sabresin toisen kierroksen varaus vuodelta 2014.
Ura

Karabáček varattiin KHL:ään numerolla 36 vuoden 2013 varaustilaisuudessa. Karabáček pelasi Pohjois-Amerikassa ensimmäisen kerran kaudella 2013–2014 QMJHL-joukkue Gatineau Olympiquesissa.
Karabáček pelasi Buffalo Sabresissa joukkueen ensimmäisen harjoitusottelun ennen kautta 2014–2015, jonka jälkeen hänet lähetettiin takaisin QMJHL-sarjan Baie-Comeau Drakkariin. Kauden aikana hänet kaupattiin Baie-Comeauhun vaihdossa Valentin Zykoviin ja seuraavalla kaudella Baie-Comeausta Moncton Wildcatsiin.
Karabáček pelasi kolmessa QMJHL-seurassa 171 ottelua ja teki niissä 117 pistettä. Hänet varannut Buffalo Sabres teki hänen kanssaan kesällä 2016 kolmivuotisen tulokassopimuksen.
Käännös suomeksi
Väri (täsmennyssivu)

Väri voi tarkoittaa seuraavia asioita:
väri, näköjärjestelmän tuottama näköaistimus
väri, väriaine, värjäykseen käytetty aine
sointiväri, äänen ominaisuus, joka erottaa eri soitinten äänet toisistaan
värivaraus, kvarkkien ja gluonien ominaisuus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Väri”, voi hakea sivunnimihaulla, laajalla sivunnimihaulla tai tekstihaulla.
Väinö Niiniluoto

Väinö Niiniluoto puhuu SOK:n vuosikokouksessa Vanhalla Ylioppilastalolla (1942, toukokuu)
Väinö Johannes Niiniluoto (vuoteen 1905 Lindholm; 6. kesäkuuta 1883 Helsinki – 8. lokakuuta 1956 Helsinki) oli suomalainen varatuomari ja Suomen Osuuskauppojen Keskuskunnan (SOK) toimitusjohtaja 1939–1949. Hän sai vuorineuvoksen arvonimen 1943.
Niiniluodon vanhemmat olivat puuseppä Johan Viktor Lindholm ja Maria Lovisa Ekqvist. Hän kirjoitti ylioppilaaksi Helsingin Suomalaisesta Reaalilyseosta vuonna 1902 ja valmistui maanmittariksi Polyteknillisestä opistosta vuonna 1906. Hän työskenteli sen jälkeen Maanmittausylihallituksen auskultanttina ja vuosina 1910–1917 Vaasan läänin varamaanmittarina. Niiniluoto suoritti vuonna 1915 myös oikeustutkinnon ja sai 1918 varatuomarin arvon. Hän oli vuonna 1917 lyhyen aikaa Kansallis-Osake-Pankin Alavuden-konttorin esimiehenä, mutta jo saman vuoden lopulla hänet palkattiin SOK:n lakimieheksi. Hän siirtyi vuonna 1921 SOK:n apulaisjohtajaksi ja johtokunnan jäseneksi, ja vuonna 1925 toiseksi johtajaksi, kunnes hänestä lopulta vuonna 1939 tuli Hugo Vasarlan seuraajana yhtiön toimitusjohtaja. Niiniluodon aikana SOK:lle luotiin oma tuotantoteollisuus ja perustettiin Vaajakosken tehtaat. Hänen toimitusjohtajakautensa osui sotavuosiin ja vielä pitkään sodan jälkeenkin jatkuneeseen säännöstelyn aikaan, mikä rajoitti kaupan kasvua.
Niiniluoto oli Suomen Voimisteluliiton johtokunnan jäsen vuosina 1920–1934 ja sen puheenjohtaja 1927 sekä 1929–1934. Hän oli myös Suomen Voimistelu- ja Urheiluliiton (SVUL) puheenjohtaja 1932–1934.
Niiniluodolla oli useita luottamustoimia talouselämässä. Hän oli muun muassa Henkivakuutus Oy Pohjan hallintoneuvoston puheenjohtaja vuodesta 1939 ja Valtion viljavaraston johtokunnan puheenjohtaja 1942–1949, Aeron, Vakon, Suomen Sokerin, Pohjoismaiden yhdyspankin, Kuitukasvin ja Suomen Merivakuutuksen hallintoneuvostojen jäsen. Lisäksi hän kuului 1939–1949 Pohjoismaisen osuustoimintaliiton, 1943–1949 Teollisuuden Työteholiiton, 1945–1948 Elintarviketeollisuusliiton ja 1945–1948 Liiketyönantajien keskusliiton hallituksiin sekä 1946–1948 Suomalais-neuvostoliittolaisen kauppakamarin puhemiehistöön ja vuodesta 1948 Keskuskauppakamarin työvaliokuntaan.
Aiheesta muualla

Kuka kukin on 1954 (Runeberg.org)
WASP (sana)

WASP (engl. White Anglo-Saxon Protestant, ’valkoinen anglosaksinen protestantti’) on etenkin Yhdysvalloissa käytetty englanninkielinen akronyymi, jolla viitataan etniseltä taustaltaan pohjoiseurooppalaiseen, ennen kaikkea brittiläiseen, uskonnoltaan protestanttiseen ja sosioekonomisesti etuoikeutettuun väestöön. Se voi viitata myös Yhdysvaltain historialliseen keskiluokkaan vastakohtanaan 1800-luvun jälkipuoliskolla ja sen jälkeen saapuneet siirtolaiset, jotka eivät olleet kyseisten ryhmien edustajia. Käsitteellä viitataan erityisesti maan hallitsevaan eliittiin. Nimitys koetaan toisinaan loukkaavana.
Vantaankosken rautatieasema

Vantaankosken rautatieasema (lyh. Vks, ruots. Vandaforsens järnvägsstation) on lähijunien asema Vantaalla, noin 15 kilometriä Helsingin päärautatieasemalta pohjoiseen. Asemalla on keskilaituri, ja asemalla pysähtyvät I- ja P-junat. I-junat liikennöivät lentoasemalle raiteelta 2 ja P-junat Helsinkiin raiteelta 1. Ennen Kehäradan valmistumista vuonna 2015 Vantaankoski oli M-junan pääteasema.
Vantaankosken asema avattiin 2. syyskuuta 1991, kun Martinlaakson rataa jatkettiin Vantaankoskelle. Kehäradan rakentamisen yhteydessä Vantaankosken aseman kulkuyhteydet, katokset ja laiturit uudistettiin. Kehäradan vuoksi liikenne kaupunkiradan raiteilla muutettiin 27. lokakuuta 2013 oikeanpuoleisesta vasemmanpuoleiseksi.
Galleria

Aseman sisäänkäynti Martinkyläntiellä
Aseman linja-autopäätepysäkki Kivivuorentiellä
Asemalaituri vuonna 2019
Aseman perusparannus käynnissä vuonna 2012
Virus (Hakenin albumi)

| Virus Haken |
| --- | --- | --- |

Studioalbumin tiedot
 Julkaistu: 24. heinäkuuta 2020
 Tuottaja(t): Haken
 Tyylilaji: progressiivinen metalli
 Kesto: 51.59
 Levy-yhtiö: Inside Out Music
Listasijoitukset
  12. (albumilista)    1. (fyysinen albumilista)
Hakenin muut julkaisut
| L+1VE 2018 | Virus 2020 | Fauna 2023 |
Virus on Lontoolaisen progressiivisen metalliyhtyeen Hakenin kuudes studioalbumi. Levyn julkaisi Inside Out Music 24. heinäkuuta 2020.
Kappaleet

Prosthetic – 5.58
Invasion – 6.42
Carousel – 10.29
The Strain – 5.23
Canary Yellow – 4.14
Messiah Complex I: Ivory Tower – 3.57
Messiah Complex II: A Glutton for Punishment – 3.38
Messiah Complex III: Marigold – 2.24
Messiah Complex IV: The Sect – 2.02
Messiah Complex V: Ectobius Rex – 4.57
Only Stars – 2.10
Arvostelut

Imperiumi: 8-/10
Kaaoszine: 9/10
Soundi:
Aiheesta muualla

Virus (Hakenin albumi) Discogsissa. (englanniksi)
Albumi Virus (Hakenin albumi) Encyclopaedia Metallum -sivustolla (englanniksi)
WAT

Wat voi tarkoittaa:
WAT - Laibach-yhtyeen albumi
Wat - Laosissa, Kambodžassa ja Thaimaassa yleinen luostari tai temppeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WAT”, voi hakea sivunnimihaulla, laajalla sivunnimihaulla tai tekstihaulla.
Virus (elokuva)

| Virus> jap. 復活の日, Fukkatsu no hi |
| --- | --- |

Ohjaaja:  Kinji Fukasaku
Käsikirjoittaja:   Koji Takada  Gregory Knapp  Kinji Fukasaku 
Tuottaja:  Haruki Kadokawa
Säveltäjä:  Kentarō Haneda
Kuvaaja:  Daisaku Kimura
Leikkaaja:  Akira Suzuki
Valmistustiedot
Valmistusmaa:  Japani
Tuotantoyhtiö:  Toho
Levittäjä:  Tōhō Netflix
Ensi-ilta:  1980
Kesto:  103 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Virus (jap. 復活の日, Fukkatsu no hi) on japanilainen elokuva, joka julkaistiin vuonna 1980. Elokuvan on ohjannut Kinji Fukasaku joka tunnetaan muun muassa elokuvistaan Battle Royale ja Tora! Tora! Tora!.
Tarina

Armeijan lentokoneen onnettomuudessa pääsee armeijan suunnittelema MM-88-virus vapaaksi ja uhkaa tappaa ihmiskunnan lukuun ottamatta Etelämantereella olevia ihmisiä. Siellä on 800 miestä ja kahdeksan naista, joita Yhdysvaltain presidentti varoittaa laskemasta sinne ketään joka on saastunut, mutta he eivät ole varautuneet venäläisen sukellusveneen saapumiseen. Etelämantereen tutkimusasemien tiedemiesten harteille jää ihmiskunnan pelastaminen täydelliseltä tuholta.
Rooleissa

| 0 | 1 | 2 |
| --- | --- | --- |
|  Masao Kusakari  | … |  Läkääri Shûzô Yoshizumi   |
|  Tsunehiko Watase  | … |  Yasuo Tatsuno   |
|  Sonny Chiba  | … |  Läkääri Yamauchi   |
|  Kensaku Morita  | … |  Ryûji Sanazawa   |
|  Toshiyuki Nagashima  | … |  Akimasa Matsuo   |
|  Glenn Ford  | … |  President Richardson   |
|  George Kennedy  | … |  Amiraali Conway   |
|  Robert Vaughn  | … |  Senatori Barkley   |
|  Chuck Connors  | … |  kapteeni McCloud   |
|  Bo Svenson  | … |  Major Carter   |
|  Olivia Hussey  | … |  Marit   |
|  Henry Silva  | … |  Yleinen Garland   |
|  Isao Natsuyagi  | … |  Komentaja Nakanishi   |
|  Stephanie Faulkner  | … |  Sarah Baker   |
|  Stuart Gillard  | … |  Läkääri Edward Meyer   |
|  Cec Linder  | … |  Läkääri Latour   |
|  George Touliatos  | … |  Eversti Rankin   |
Aiheesta muualla

Virus TimeOut. Viitattu 26.5.2021. (englanniksi)
Dr Lenera: Virus [1980] HorrorCultFilms.  29.3.2020. Viitattu 26.5.2021. (englanniksi)
Violent Pacification

| Violent Pacification D> R.I. |
| --- | --- | --- |

EP-levyn tiedot
 Äänitetty : marraskuu 1983
 Julkaistu: 1984
 Formaatti: 7″ vinyyli
 Tyylilaji: hardcore punk, thrashcore
 Kesto: 05.41
 Levy-yhtiö: R Radical Records/Dirty Rotten
Dirty Rotten Imbecilesin muut julkaisut
| Dirty Rotten 1983 | Violent Pacification 1984 | Dealing with It! 1985 |
Violent Pacification EP on hardcorepunk-/thrashmetalyhtye D.R.I.:n toinen studiojulkaisu.
Kappaleet > A-puoli

Violent Pacification – 2.54
Kappaleet > B-puoli

Running Around – 0.55
Couch Slouch – 1.23
To Open Closed Doors – 0.29
Kokoonpano

Kurt Brecht – laulu
Spike Cassidy – kitara
John Pappe – basso
Eric Brecht – rummut
Arvostelut

Allmusic:
Aiheesta muualla

Violent Pacification discogs.com -sivustolla (englanniksi)
Albumi Violent Pacification Encyclopaedia Metallum -sivustolla (englanniksi)
Václav Laurin

Václav Laurin vuonna 1893
Václav Laurin (16. lokakuuta 1865 Kamení lähellä Pěnčíniä – 13. elokuuta 1930 Mladá Boleslav) oli tšekkiläinen insinööri, teollisuusmies ja ajoneuvopioneeri, joka perusti Václav Klementin kanssa autovalmistaja Laurin & Klementin, josta tuli myöhemmin Škoda Auto.
Ura

Laurin oli lukkoseppäharjoittelijana Mladá Boleslavissa, jossa vuonna 1895 hän ja Václav Klement perustivat yhtiön Laurin & Klementin (nykyään Škoda Auto). Joulukuun alussa 1895 mekaanikko Václav Laurin ja kirjojen myyjä Václav Klement, molemmat polkupyöräharrastajia, aloittivat valmistamaan omia polkupyörämallejaan patrioottisesti nimetty Slavia 1800-luvun lopun nationalistisessa ilmapiirissä . Vuonna 1905 Laurin valmisti heidän ensimmäisen autonsa. Nykyään yhtiö nauttii kansainvälisestä suosiosta Škoda Auto -brändin alla .
Hän oli nimekkäästi työllistettynä Laurin & Klement valmistusyhtiössä yhdessä hänen yhteistyökumppani Václav Klementin kanssa, toinen yhtiön perustajista. Hän osallistui ajoneuvojen valmistukseen siellä. Viimeisinä vuosinaan hän oli Škoda Auton tekninen johtaja.
Aiheesta muualla

http://www.financnici.cz/vaclav-laurin
http://zivotopisyonline.cz/vaclav-laurin-2791865-4121930-konstrukter-prvniho-ceskeho-motocyklu-a-automobilu/
Varjovaras

Varjovaras (eng. Shadow Thief) on nimitys kolmelle DC Comicsin sarjakuvissa esiintyneelle superroistolle. Hahmon ensimmäinen inkarnaatio Carl Sands on ollut Haukkamiehen toistuva vihollinen ja hän esiintyi ensimmäisen kerran tarinassa The Brave and the Bold #36 heinäkuussa 1961 ja hänet loivat Gardner Fox ja Joe Kubert. Hahmon toinen inkarnaatio Carl Hammer esiintyi Vigilante #14 sarjakuvatarinassa helmikuussa 1985 ja hänet loivat Marv Wolfman ja Trevor Von Eden. Hahmon kolmas naispuolinen versio Aviva Metula esiintyi "The Savage Hawkman #17" tarinassa huhtikuussa 2013 ja hänet loivat Tom DeFalco ja Joe Bennett.
Muussa mediassa > Animaatiossa

Varjovaras esiintyi Teräsmies -animaatiosarjan jaksossa "Night of the Living Shadows". Tämä versio hahmosta oli nimeltään McFarlane, joka asui Metropolisin Suicide Slummissa ja käyttää LexCorpin suunnittelemaa pukua rikosten tekemiseen.
Varjovaras esiintyi Justice League Unlimited animaatiosarjassa, jossa häntä ääninäytteli James Remar. Tämä versio on fyysinen ilmentymä Carter Hallin sisäisestä pimeydestä, joka syntyi sen jälkeen, kun hän joutui kosketuksiin Absorbacronin, thanagarilaisen tietokoneen kanssa. Jaksossa "Shadow of the Hawk" hän manipuloi Hallia ja Haukkatyttöä kaivaamaan esiin egyptiläisen haudan, joka sisältää thanagarianin teknologiaa; huolimatta siitä, että he ja Batman ovat pettäneet hänet, hän pakenee onnistuneesti. Jaksossa "Ancient History" Varjovaras yrittää tappaa Vihreän Lyhdyn saadakseen Haukkatytön itselleen, mutta Hall voittaa hänet ja yhdistää hänet takaisin itseensä.
Carl Sandsin versio Varjovarkaasta esiintyi vuoden 2004 Batman-animaatiosarjan jaksossa "What Goes Up...", jossa häntä ääninäytteli Diedric Bader. Tämä versio oli Black Maskin apulainen, joka yritti varastaa meteoriitin Thanagarin tähtijärjestelmästä. Batman onnistui kukistamaan hänet Haukkamiehen avulla, jonka jälkeen Haukkamies vei hänet Midway Cityyn luovuttaen hänet poliisien haltuun.
Muussa mediassa > Televisiossa

Aviva Metulan versio Varjovarkaasta esiintyi Arrow -televisiosarjan jaksossa "Lost Canary", jossa häntä esitti Carmel Amit. Tämä versio oli Black Sirenin ja Ricardo Diazin apulainen.
Vuoreinen (Konnevesi)

| Vuoreinen |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi#VIITTAUS!
Koordinaatit:  62°32′26″N, 26°31′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  joki Väliseen 
Järvinumero:  14.719.1.003
Mittaustietoja
Pinnankorkeus:  99,6 m  
Pituus:  1 km  
Leveys:  310 m  
Rantaviiva:  2,481 km  
Pinta-ala:  11,874 ha  
Suurin syvyys:  16,2 m  
Saaria:  ei saaria 
 fiVuoreinen 
Vuoreinen  on Keski-Suomessa Konnevedellä #VIITTAUS! Lummukankylän lähellä sijaitseva järvi.
Maantietoa

Järvi on 1,0 kilometriä pitkä, 310 metriä leveä, ja sen pinta-ala on 11,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Lummukan valuma-alueeseen (14.719) se kuuluu. Järven vedenpinnan korkeus on 99,6 metriä mpy.
Vjerujem u ljubav

| Vjerujem u ljubav |
| --- | --- |
 Dragonfly ja Dado Topić esittämässä kappaletta Eurovision laulukilpailussa Helsingissä 2007
Kappaleen tiedot
Esittäjä(t):  Dado Topić ja Dragonfly
Tyylilaji:  rockballadi
Säveltäjä(t):  Dado Topić
Sanoittaja(t):  Dado Topić
Euroviisutiedot
Vuosi:  2007
Maa:  Kroatia
Kieli:  kroatia, englanti
Sijoitus semifinaalissa:  16.
Pisteet semifinaalissa:  54
Vjerujem u ljubav (suom. Uskon rakkauteen) on kroatialaisen rockmuusikko Dado Topićin sanoittama ja säveltämä kappale. Kappale on muutamaa englanninkielistä lausetta lukuun ottamatta kroatiankielinen. Kroatialainen rockyhtye Dragonfly yhdessä Dado Topićin kanssa edusti maataan vuoden 2007 Eurovision laulukilpailussa Helsingissä tällä kappaleella. Kappale sijoittui semifinaalissa sijalle 16 eikä näin ollen päässyt finaaliin.
Aiheesta muualla

Kappaleen sanat (kroatiaksi) (englanniksi)
Kroatian kansanlaulut vaihtuivat rockiin
WBC

WBC on lyhenne, joka voi tarkoittaa seuraavia:
World Boxing Council, joka on ammattilaisnyrkkeilyjärjestö
Westboron baptistikirkko eli Westboro Baptist Church, joka on tiukka-asenteinen yhdysvaltalainen uskonnollinen yhteisö. Se tuomitsee näkyvästi useita väestöryhmiä, etenkin homoseksuaalit.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WBC”, voi hakea sivunnimihaulla, laajalla sivunnimihaulla tai tekstihaulla.
Volkswagen Corrado

| Volkswagen Corrado |
| --- | --- |

Valmistustiedot
Valmistusmaa:   Saksa
Valmistaja:  Volkswagen
Konserni:  Volkswagen Group
Valmistusvuodet:  1988–1995
Tuotantomäärä:  97 521 kpl
Korimalli:  3-ovinen coupé
Luokka:  S-segmentti
Muotoilija:  Herbert Schäfer
Edeltäjä:  Volkswagen Scirocco II
Seuraaja:  Volkswagen Scirocco III
Teknisesti samankaltaisia:  Volkswagen Golf II Volkswagen Jetta (A2) Volkswagen Passat (B3)
Henkilöluku:  4
Iskutilavuus:  1,8–2,9 l
Teho:  107–190 hv
Polttoaine:  bensiini
Vetotapa:  etuveto
Volkswagen Corrado on Volkswagenin vuosina 1988–1995 valmistama coupé-korinen henkilöauto. Corradossa on risteytetty Volkswagenin B3- ja A2-alustoja, etuosa on A2-tekniikalla tehty toisen sukupolven Volkswagen Golfin ja Volkswagen Jettan tavoin, kun perän tekniikka taas on Volkswagen Passat B3:sta. Yhdysvalloissa Corradoa myytiin vuosina 1990–1994. Corradoa valmistettiin yhteensä 97 521 kappaletta.
Aluksi saatavilla oli vain 1,8-litraiset vapaasti hengittävät ja ahdetut moottorit, mutta vuonna 1992 markkinoille tuli myös 2,0-litrainen sekä edistynyt 2,9-litrainen VR6-moottori, joka on eräänlainen rivimoottorin ja V-moottorin risteytys. Amerikassa VR6:n iskutilavuus oli vain 2,8 litraa. VR6-tekniikan ansiosta kuusi sylinteriä saadaan mahtumaan lähes saman kokoiseen tilaan kuin neljä sylinteriä.
Corradon piti olla alun perin nimeltään edeltäjänsä tavoin Volkswagen Scirocco, mutta koska auto oli muuttunut paljon edeltäjäänsä verrattuna, ja siitä oli tullut kooltaan suurempi ja myös painavampi, päätti Volkswagen vaihtaa nimen Corradoksi. Tarkoituksena oli myös tuoda markkinoille kolmiovinen farmarimalli, Corrado Sport Kombi, mutta projekti jäi prototyyppiasteelle ja ainoastaan kaksi autoa ehti valmistua vuonna 1989.
Kaikissa Corradon malleissa oli innovatiivinen takasiipi, joka nousi ylös, kun saavutettiin 75–105 kilometrin tuntinopeus alueestaselvennä riippuen.
Erikoismalleja

VR6 Storm – Vain Britanniassa saatavilla ollut malli. 15″ BBS-kevytmetallivanteet, lämmitetyt nahkaistuimet, erikoisvärit (Classic Green ja Mystic Blue), valmistusmäärä 500 kappaletta.
G60 Jet – Vain Saksassa saatavilla ollut erikoissisustalla varustettu malli.
Estoril – Vain Italiassa saatavilla ollut Estoril-kevytmetallivanteilla varustettu malli.
Moottorivaihtoehdot

1.8 8V PF – 79 kW (107 hv)
1.8 8V PB – 82 kW (112 hv)
1.8 16V PL/KR – 100 kW (136 hv) (1988–1992)
1.8 G60 PG – 118 kW (160 hv) (1988–1992, remmiahdettu)
2.0 8V 2E/ADY – 85 kW (115 hv) (1995–1995)
2.0 16V 9A – 100 kW (136 hv) (1992–1995)
2.8 VR6 AAA – 128 kW (174 hv) (1992–1995) (ainoastaan Yhdysvalloissa)
2.9 VR6 ABV – 140 kW (190 hv) (1992–1995)
Aiheesta muualla

Kuvia tai muita tiedostoja aiheesta Volkswagen Corrado Wikimedia Commonsissa
Volkswagenin automallit
| --- | --- |
Nykyiset mallit:  Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit:  181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit:  Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit:  1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot):  Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Vucub Caquix

Vucub Caquix on mayojen mytologiassa alamaailman jumala. Hän on jättiläisdemonien Cabrakanin ja Zipacnan isä. Kerskaileva Vucub Caquix piti itseään aurinkona, kuuna ja valona. Kaksoset Hunahpu ja Ixbalanque laskeutuivat alas manalaan ja surmasivat Vucub Caquixin tämän röyhkeyden tähden sekä siksi, että demoni oli aiheuttanut heidän isänsä kuoleman.
Volkswagen Golf II

| Volkswagen Golf II |
| --- | --- |

Valmistustiedot
Valmistusmaa:   Belgia  Etelä-Afrikka  Itävalta  Jugoslavia  Meksiko  Saksa  Yhdysvallat
Valmistaja:  Volkswagen
Konserni:  Volkswagen Group
Valmistusvuodet:  1983–1992
Korimalli:  3-ovinen hatchback 5-ovinen hatchback
Luokka:  C-segmentti
Edeltäjä:  Volkswagen Golf I
Seuraaja:  Volkswagen Golf III
Teknisesti samankaltaisia:  SEAT Toledo (Typ 1L) Volkswagen Corrado Volkswagen Jetta II
Tekniset tiedot
Pohjalevy:  Volkswagen Group A2
Moottori:  R4
Iskutilavuus:  1,3–2,0 l
Polttoaine:  bensiini diesel
Vetotapa:  etuveto neliveto
Vaihteisto:  4-vaihteinen manuaali 5-vaihteinen manuaali 3-vaihteinen automaatti
Volkswagen Golf II (Typ 19E) on Volkswagenin Golf-mallin toinen sukupolvi, jota valmistettiin vuosina 1983–1992. Vuonna 1984 esitellyt kaksi- ja nelioviset sedan-korimallit oli nimetty omaksi Jetta-mallikseen yhtiön noudattaman käytännön mukaisesti. Golf oli ominaisuuksiltaan luokkansa parhaimmistoa. Se oli harvoja autoja kokoluokassaan, jossa oli kiinnitetty huomiota turvallisuuteen ja ympäristöystävällisyyteen. Malli tunnettiin ensimmäisestä sukupolvesta poiketen kaikilla markkina-alueilla Golfina.